Hyperglycemia

Ni ddylid drysu hyperglycemia â hypoglycemia, sy'n digwydd pan fydd lefel siwgr rhywun yn syrthio'n rhy isel. 

Cyflwr meddygol yw hyperglycemia lle mae lefel uchel o siwgr (glwcos) yn y gwaed. Mae'n broblem gyffredin i bobl â diabetes. Gall hyperglycemia effeithio ar bobl â diabetes math 1 a diabetes math 2, ynghyd a menywod beichiog sydd â diabetes adeg beichiogrwydd. Gall hyperglycemia hefyd effeithio ar bobl nad oes ganddynt ddiabetes, ond fel arfer dim ond pobl sy'n ddifrifol dost, fel y rhai sydd wedi cael strôc neu drawiad ar y galon, neu sydd â haint difrifol."Hyperglycaemia", GIG111 Cymru; adalwyd 22 Mai 2025

Oherwydd nad yw pobl â diabetes math 1 yn gallu cynhyrchu unrhyw inswlin, gall lefel y glwcos yn eu gwaed fynd yn uchel iawn. Heb ei drin, gall hyperglycemia arwain at cetoasidosis diabetig, sy'n gyflwr difrifol."Diabetes, math 1", GIG111 Cymru; adalwyd 22 Mai 2025

Cyfeiriadau

Categori:Anhwylderau metabolig